|  |  |
| --- | --- |
| **Manyleb y Swydd a’r Person** | |
| **Teitl y Swydd:**  **Cyfeirnod:** | **Ymchwilydd**  **MBS-057-23** |
| **Aelod o’r Senedd:** | **Rhun ap Iorwerth AS, Arweinydd Grŵp Plaid Cymru yn y Senedd** |
| **Band Cyflog:** | **2** |
| **Ystod Cyflog: (pro rata)** | **£24,143– £35,388**  *Disgwylir i’r holl staff newydd ymuno ar isafswm graddfa’r band cyflog priodol. Bydd staff unigol, yn amodol ar berfformiad boddhaol, yn symud i fyny’r raddfa gynyddrannol un pwynt ar y tro bob blwyddyn, ar y dyddiad dechrau eu cyflogaeth, nes iddynt gyrraedd uchafswm y raddfa ar gyfer eu band cyflog.* |
| **Oriau Gwaith:** | **37 awr yr wythnos, llawn amser** |
| **Natur y Penodiad:** | **Parhaol** |
| **Lleoliad:** | **Tŷ Hywel, Bae Caerdydd.** |
| **Diben y Swydd** | |
| Darparu cynnwys, nodiadau briffio a dadansoddiadau o ansawdd uchel i Aelodau Grŵp Plaid Cymru yn y Senedd i gyflawni eu hanghenion ymchwil gwleidyddol yn y Senedd a’r tu allan iddi, yn ôl cyfarwyddyd yr Uwch Ymchwilydd. | |
| **Prif ddyletswyddau** | |
| **Darparu cymorth ymchwil**   1. Darparu cyngor ymchwil gwleidyddol, dadansoddiadau a gwybodaeth o ansawdd ar ystod o bynciau, meysydd deddfwriaethol a pholisi. Cael yr wybodaeth a’r ystadegau gofynnol, eu deall, eu dadansoddi, eu cyflwyno a’u cyfleu. Bydd hyn weithiau’n gofyn am ymgyfarwyddo’n gyflym â meysydd pwnc newydd. 2. Datblygu a chynnal gwybodaeth am feysydd pwnc penodol y cytunwyd arnynt yn rhagweithiol fel bod modd i chi rag-weld a diwallu anghenion gwybodaeth yr Aelodau, gan gynnwys bod yn ymwybodol o’r ffynonellau gwybodaeth diweddaraf sydd ar gael yn y meysydd pwnc rydych yn ymwneud â nhw, a dilyn rhaglenni polisi a deddfwriaethol Llywodraeth Cymru yn y meysydd pwnc hyn yn agos. 3. Darparu nodiadau briffio a gwybodaeth i gynorthwyo’r Aelodau i baratoi ar gyfer cyfarfodydd mewnol ac allanol, digwyddiadau cyhoeddus, ymddangosiadau cyfryngau. 4. Drafftio datganiadau safbwynt polisi a drafftio ymatebion i ohebiaeth berthnasol o fewn amserlenni y cytunwyd arnynt i gynorthwyo’r Aelodau i ymateb i ymholiadau gan y cyhoedd a rhanddeiliaid eraill. 5. Drafftio areithiau, cynigion, gwelliannau, cwestiynau (ysgrifenedig a llafar) a chynnwys arall ar gyfer y Cyfarfod Llawn a busnes Pwyllgorau’r Senedd a briffio Aelodau o’r Senedd lle bo angen, yn unol â blaenoriaethau ac amcanion y Grŵp. 6. Cymryd perchnogaeth unigol dros becynnau gwaith penodol, er enghraifft paratoi ar gyfer dadleuon sy’n flaenoriaeth, cwestiynau llefarwyr neu ystyriaeth y Senedd o ddeddfwriaeth, a hynny drwy weithio’n agos gyda staff ac Aelodau perthnasol eraill. 7. Ymgymryd â gwaith ymchwil a gwaith paratoi arall ar gyfer datganiadau i’r wasg a datganiadau cyfryngau eraill. Bydd gofyn i chi hefyd gefnogi’r gwaith o ddrafftio’r mathau hyn o ddogfennau. 8. Cynnal y safonau cywirdeb a chysondeb uchaf yn eich gwaith ymchwil eich hunan, a helpu i sicrhau bod polisi’r Grŵp yn cael ei gyflwyno’n gyson a chlirio allbynnau drwy’r sianelau priodol lle bo hynny’n berthnasol.   **Cefnogi gwaith craffu a chynhyrchu syniadau**   1. Craffu ar waith y llywodraeth a chyrff eraill drwy gynnal gwaith ymchwil gwleidyddol rhagweithiol ac ymatebol, gan gynnwys drafftio cwestiynau ysgrifenedig a cheisiadau am wybodaeth. 2. Monitro busnes y Senedd (Cyfarfod Llawn a Phwyllgorau) a sylw yn y wasg mewn meysydd y cytunwyd arnynt yn ôl yr angen, a briffio aelodau eraill o staff ac Aelodau ar faterion perthnasol wrth iddynt godi. 3. Darllen papurau Pwyllgorau’r Senedd mewn meysydd rydych chi’n ymwneud â nhw a nodi meysydd a allai fod o ddiddordeb. 4. Gwneud awgrymiadau a chynnig syniadau yn seiliedig ar eich gwaith ymchwil gwleidyddol mewn meysydd penodol, llinellau cwestiynu a safbwyntiau gwleidyddol i’w trafod ymhellach fel cynnwys i’w ddefnyddio gan Aelodau yn y Senedd ac mewn gwaith cyfathrebu ar draws y gwahanol lwyfannau.   **Ymgysylltu a datblygu gwaith polisi ac ymchwil**   1. Nodi ac awgrymu cyfleoedd drwy’r sianelau priodol sy’n codi o’ch gwaith eich hunan i hyrwyddo blaenoriaethau ac amcanion cyfunol Aelodau’r Grŵp, gan gynnwys drwy ymgyrchoedd a gweithgareddau ymgysylltu â’r cyhoedd, a chwarae rôl wrth weithredu cyfleoedd o’r fath pan fo angen. 2. Cymryd perchnogaeth dros brosiectau polisi ac ymchwil unigol yn ôl yr angen. 3. Cyfrannu at waith datblygu polisïau, paratoi papurau ac adroddiadau a chefnogi’r gwaith o ymchwilio i ddatganiadau polisi.   **Cydweithio â rhanddeiliaid eraill i sicrhau’r effaith fwyaf**   1. Datblygu perthnasoedd gwaith effeithiol a gweithio ar y cyd â chydweithwyr o wasanaethau ledled y Senedd sy’n berthnasol i’r meysydd rydych chi’n ymwneud â nhw, gan gynnwys Gwasanaeth Ymchwil yr Aelodau, y Gwasanaethau Llyfrgell a Gwasanaeth y Pwyllgorau i ategu’r capasiti ymchwil, yr arbenigedd a’r adnoddau sydd ar gael yn y Grŵp. 2. Datblygu perthynas waith dda ag ymchwilwyr yn neddfwrfeydd eraill y Deyrnas Unedig, y gymuned ymchwil a swyddogion polisi.   **Arall**   1. Cyflawni unrhyw gais rhesymol arall sy’n gymesur â natur y swydd. | |
| **Manyleb y Person (cyfeiriwch at y meini prawf ‘hanfodol’ isod wrth lenwi’r rhan sy’n gofyn am wybodaeth i gefnogi eich cais yn y ffurflen gais.)** | |
| **Gwybodaeth a phrofiad hanfodol**   * Profiad perthnasol mewn amgylchedd ymchwil neu wybodaeth. * Profiad o weithio’n uniongyrchol gyda phobl amlwg a dylanwadol mewn amgylchedd prysur. * Dealltwriaeth o frwydro yn erbyn gwahaniaethu a hyrwyddo cyfle cyfartal ac Egwyddorion Bywyd Cyhoeddus Nolan, ac ymrwymiad i hynny. * Dealltwriaeth o faterion cyfoes a phynciau sy’n berthnasol i Gymru, a diddordeb yn system wleidyddol Cymru.   **Cymwysterau hanfodol**   * Gradd neu gymhwyster cyfatebol mewn pwnc perthnasol; neu * Cymhwyster NVQ lefel 3 neu 4, neu gymhwyster cyfatebol mewn pwnc perthnasol.   **Sgiliau ac ymddygiadau hanfodol**   * Crebwyll a dealltwriaeth dda o’r hyn mae gweithio mewn amgylchedd sensitif yn ei olygu. * Sgiliau dadansoddi da, gan gynnwys y gallu i grynhoi yn gywir amrywiaeth eang o safbwyntiau, a’r gallu i nodi materion allweddol yn gyflym o amrywiaeth o ffynonellau gwybodaeth. * Yn gallu gwneud defnydd priodol ac effeithiol o dechnoleg gwybodaeth a chyfathrebu i ddadansoddi ac i gyflwyno gwybodaeth, yn enwedig Word ac Excel. * Sgiliau trefnu effeithiol gyda’r gallu i gymathu a darparu gwybodaeth gywir i derfynau amser tynn. * Tystiolaeth o weithio gyda chydweithwyr a’u cefnogi er mwyn gallu ymdrin â gofynion gwaith ymchwil a briffio. * Y gallu i ddarparu gwaith ymchwil gyda dimensiwn gwleidyddol. * Sgiliau cyfathrebu cryf yn Gymraeg a Saesneg, ac yn gallu ysgrifennu a siarad yn glir ac yn gryno a chynhyrchu papurau briffio/adroddiadau/cynnwys cyfryngau cymdeithasol. * Ymrwymiad i weithredu mewn modd sy’n adlewyrchu cyfle cyfartal ac nad yw’n ymfflamychol, yn ansensitif, yn enllibus, yn athrodus nac yn ddifenwol.   *Dymunol*   * Ymwybyddiaeth o ddatblygiadau mewn maes polisi iechyd. * Profiad o gyflawni gwaith ymchwil neu nodiadau briffio mewn amgylchedd seneddol neu debyg. * Yn arddel amcanion a gwerthoedd y blaid. | |
| **Gwybodaeth ychwanegol** | |
| Nodwch y bydd y penodiad yn amodol ar dystlythyrau a gwiriad diogelwch.  \* Os bydd yr Aelod o’r Senedd yn ymddiswyddo neu’n peidio â chael ei ailethol, bydd y swydd hon yn dod i ben. O ran swyddi o fewn Grŵp y Blaid, os bydd newid o ran Arweinydd y Blaid, neu yn nifer Aelodau’r Grŵp, gallai’r swydd hon ddod i ben. | |
| Rwy’n gyflogwr cyfle cyfartal, ac rwy’n croesawu ceisiadau gan bob ymgeisydd addas, gan gynnwys pobl o grwpiau sydd â’r nodweddion gwarchodedig canlynol: hil, rhywedd, anabledd, crefydd/cred, cyfeiriadedd rhywiol, hunaniaeth rhywedd, priodas/partneriaeth sifil, beichiogrwydd/mamolaeth a/neu oed. | |